Prienų ,,Ąžuolo” progimnazijos mokinių, kurie mokosi pagal Bendrojo ugdymo programas, mokymosi pasiekimų vertinimo ir vertinimo rezultatų panaudojimo tvarkos aprašo 11 priedas

**PRIENŲ „ĄŽUOLO“ PROGIMNAZIJOS**

**MOKINIŲ, KURIE MOKOSI PAGAL BENDROJO UGDYMO PROGRAMAS, MOKYMOSI PASIEKIMŲ VERTINIMO IR VERTINIMO REZULTATŲ PANAUDOJIMO TECHNOLOGIJŲ PAMOKOSE TVARKOS APRAŠAS**

## 1. Vertinama už:

* projektavimą (eskizai, informacijos paieška, brėžinys);
* dirbinį (gamybos procesą);
* papildomą dirbinį;
* pusmečio pabaigoje rašomas kaupiamasis pažymys;
* už darbus, atrinktus į parodas, konkursus ir pan., rašomas atskiras pažymys (10).

 2**. Vertinimo kriterijai:**

|  |  |
| --- | --- |
| Pažymys | Vertinimo kriterijai (žinios, gebėjimai) |
| 10 | Žino teoriją ir sugeba ją pritaikyti praktikoje. Užduotis atlieka kūrybiškai, iki galo, kokybiškai. Laikosi darbo saugos reikalavimų. |
| 9 | Žino teoriją, bet praktikoje pritaiko ne visą ir ne visada. Užduotis atlieka laiku, bet yra trūkumų, kuriuos ištaiso padedant mokytojui. Nėra darbo saugos reikalavimų pažeidimų. Pažįsta įrankius ir medžiagas. |
| 8 | Sunkiai pritaiko teorines žinias. Užduotis atlieka kūrybiškai, bet reikalavimus atitinka tik iš dalies. Pasitaiko darbo saugos reikalavimų pažeidimų, kurie po perspėjimo nebekartojami. Darbo veiksmai nėra tikslūs. |
| 7 | Labai mažai pritaiko teorines žinias. Nedidelis aktyvumas, Pastangos atlikti užduotį yra, bet užduotis nebaigta ( atlikta ~ 75 % užduoties). |
| 6 | Teorinės žinios - minimalios, praktikoje beveik nemoka pritaikyti. Pastangos atlikti užduotį yra, bet neduoda reikiamo rezultato (atlikta~ 50% užduoties). Yra darbo saugos pažeidimų (kartoja ir po perspėjimo). |
| 5 | Teorinės žinios minimalios (pažįsta įrankius, medžiagas). Dalį jų, mokytojui padedant, pavyksta pritaikyti praktinėje veikloje. Kūrybiškumas minimalus. Dažni darbo saugos reikalavimų pažeidimai. |
| 4 | Teorinės žinios minimalios, panaudoti praktikoje nemoka. Minimalios pastangos atlikti užduotį. Daug darbo saugos reikalavimų pažeidimų. |
| 3 | Teorinių žinių nėra. Praktinė užduotis tik pradėta. Nuolat pažeidinėja darbo saugos reikalavimus. Nėra kūrybiškumo, pastangų. Kartoja padarytas klaidas. |
| 2 | Nežino teorijos, neatlieka praktinių užduočių (tik pradeda ruošti reikiamas medžiagas), pažeidinėja darbo saugos reikalavimus. |
| 1 | Nežino teorijos, net nepradeda ruošti medžiagų, įrankių praktinėms užduotims atlikti. |

3. **Kaupiamojo balo sandara:**

|  |  |  |
| --- | --- | --- |
| Eil.Nr. | Rodikliai | Sudedamosios balo dalys |
| 1. | Priemonių, reikalingų pamokose, turėjimas | 0-1 |
| 2. | Darbo saugos reikalavimų laikymasis | 0-1 |
| 3. | Kūrybiškumas | 0-2 |
| 4. | Pastangos | Labai stengėsi | 1,5 |
| Galėtų stengtis labiau | 0,5 |
| Nesistengia | 0 |
| 5. | Padeda kitiems, gerai dirba grupėje | 0,5 |
| 6. | Visos užduotys baigtos | 0-2 |
| 7. | Pamokų lankomumas | Lankė 100% | 1 |
| Lankė 50% | 0,5 |
| Lankė 0% | 0 |
| 8. | Atliktos papildomos nedidelės užduotys | 0-1 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_